Den høje luftfugtighed og kystklimaet i Danmark er guf for rusten. Da ingen biler produceres specifikt til det danske klima, er det vigtigt at sørge for en god rustbeskyttelse til bilen, hvis du vil beholde den i mange år, men også hvis du vil sælge den videre. Gensalgsprisen er nemlig typisk højere på en bil, der har fået undervognsbehandling. Sliddele som bærearme og bremserør vil typisk være noget af det første, der bukker under for rusten, og dem skal du skifte, hvis du ikke har fået bilen undervognsbehandlet. Men en god undervognsbehandling kan som regel helt forhindre, at dette bliver nødvendigt.